**Apstiprināti**

ar Ķekavas novada domes

2025.gada \_\_\_\_\_\_\_ sēdes

lēmumu Nr. \_\_. (protokols Nr. .)

**Saistošie noteikumi Nr.\_\_\_\_**

**Par Ķekavas novada pašvaldības kultūras un mākslas**

**finansiālo atbalstu un naudas balvām**

*Izdoti saskaņā ar*

*Pašvaldību likuma 44.panta otro daļu*

**I.Vispārīgie jautājumi**

1. Šie noteikumi nosaka kārtību, kādā piešķir Ķekavas novada (turpmāk – novads) pašvaldības (turpmāk – pašvaldība):
	1. finansiālo atbalstu dalībai konkursos, festivālos un meistarklasēs Latvijā un/vai ārvalstīs;
	2. finansiālo atbalstu kultūras un mākslas projektu organizēšanai novada administratīvajā teritorijā. Finansiālo atbalstu kultūras un mākslas projektu organizēšanai novada administratīvajā teritorijā piešķir arī projektiem, kurus īsteno ārpus novada reģistrēta organizācija un tie atbilst šo noteikumu 2.punktā minētajiem mērķiem. Pašvaldības domei ir tiesības lemt par finansiālā atbalsta piešķiršanu kultūras un mākslas projektu realizēšanai ārpus novada administratīvās teritorijas, kas atbilst šo noteikumu 2.punktā minētajiem mērķiem;
	3. naudas balvas novada kultūras iestāžu amatiermākslas kolektīviem, novada administratīvajā teritorijā reģistrētiem amatiermākslas kolektīviem, novadā deklarētiem individuāliem dalībniekiem par sasniegumiem mākslas jomā.
2. Pašvaldības kultūras un mākslas finansiālā atbalsta mērķis ir sekmēt novadā deklarēto iedzīvotāju ieinteresētību kultūras procesos, to popularizēšanu novada administratīvajā teritorijā, amatiermākslas kolektīvu radošo aktivitāti un dalību kultūras aktivitātēs Latvijā un/vai ārvalstīs.
3. Finansiālo atbalstu piešķir nākotnē plānotai:
	1. dalībai konkursos, festivālos un meistarklasēs Latvijā un/vai ārvalstīs;
	2. kultūras un mākslas projektu realizēšanai novada administratīvajā teritorijā.
4. Naudas balvas piešķir, lai publiski pateiktos to ieguvējiem par izciliem panākumiem kultūras un mākslas jomā.
5. Finansiālo atbalstu un naudas balvas piešķir šo noteikumu 1.punktā minētajiem subjektiem, izvērtējot konkrētā projekta nozīmi, lietderību, ieguldījumu kultūras un mākslas popularizēšanā novadā, kā arī sasniegtos rezultātus.
6. Finansiālā atbalsta un naudas balvu piešķiršanā ievēro līdzekļu piešķiršanas samērību – individuālam dalībniekam līdz EUR 300,00 (trīs simti *euro*), amatiermākslas kolektīva atbalstam līdz EUR 3000,00 (trīs tūkstoši *euro*) (līdz EUR 100,00 (viens simts *euro*) vienam dalībniekam), kultūras un mākslas projektiem līdz EUR 3000,00 (trīs tūkstoši *euro*).
7. Pašvaldības iestāžu amatiermākslas kolektīviem finansiālo atbalstu dalībai konkursos, festivālos, meistarklasēs plāno attiecīgās iestādes budžetā un tā piešķiršanu realizē attiecīgās iestādes vadītājs, ievērojot šajos noteikumos noteiktās prasības.
8. Finansiālā atbalsta apjomu nosaka, izvērtējot projekta kultūras vērtības un lietderības atbilstību novada iedzīvotāju interesēm.
9. Projektu izvērtē saskaņā ar šādiem kritērijiem:
	1. pretendenta pieredze:
		1. pretendents ir realizējis vairākus projektus, kuriem ir kultūras vai mākslas vērtība;
		2. pretendentam nav pieredzes;
	2. projekta publicitāte:
		1. projekta īstenošanas rezultātā pašvaldība tiks popularizēta ne mazāk kā trijos dažādos masu mediju līdzekļos;
		2. projekta īstenošanā masu mediju līdzekļu iesaistīšana (piesaiste) nav paredzēta;
	3. projekta novitāte:
		1. projekts tiek īstenots Latvijas Republikā pirmo reizi;
		2. projekts tiek īstenots Ķekavas novadā pirmo reizi;
		3. projekts vai līdzīga veida projekts regulāri tiek īstenots novadā vai saistībā ar novadu;
	4. pretendenta paša piesaistītais finansējums:
		1. vairāk kā 50 % no kopējām izmaksām;
		2. 30–50 % apmērā no kopējām izmaksām;
		3. 29 – 10 % apmērā no kopējām izmaksām;
		4. mazāk par 10 % no kopējām izmaksām vai netiek paredzēts.

**II. Finansiālais atbalsts dalībai konkursos, festivālos un meistarklasēs**

1. Finansiālo atbalstu dalībai konkursos, festivālos, meistarklasēs, par katru dalību, var saņemt vienu reizi šo noteikumu ietvaros.
2. Uz finansiālo atbalstu dalībai konkursos, festivālos, meistarklasēs šajos noteikumos noteiktajā kārtībā un apmērā ir tiesības pretendēt:
	1. individuālajam mākslas jomas pārstāvim, ja tā deklarētā dzīvesvieta vismaz vienu gadu pirms atbalsta saņemšanas un kārtējā gada 1. janvāra pulksten 00:00 ir novada administratīvajā teritorijā;
	2. biedrību un nodibinājumu reģistrā reģistrētam amatiermākslas kolektīvam, ja tā radošā darbība notiek un ir reģistrēta novada administratīvajā teritorijā vismaz vienu gadu pirms atbalsta saņemšanas, bet amatiermākslas kolektīvs nav pašvaldības iestādei piederošs, un vismaz 50 % amatiermākslas kolektīva dalībnieku dzīvesvieta ir deklarēta novada administratīvajā teritorijā vismaz vienu gadu pirms atbalsta saņemšanas un kārtējā gada 1. janvāra pulksten 00:00.
3. Finansiālais atbalsts paredzēts transporta izdevumu, dalības maksu, telpu nomas, apdrošināšanas un citu normatīvajos aktos pieļaujamu, ar konkursu, festivālu vai meistarklasi saistītu izdevumu segšanai.

**III Finansiālais atbalsts kultūras un mākslas projektu realizēšanai**

1. Finansiālo atbalstu kultūras un mākslas projektu organizēšanai, par katru projektu, var saņemt vienu reizi šo noteikumu ietvaros.
2. Finansiālo atbalstu kultūras un mākslas projektu organizēšanai var saņemt fiziska vai juridiska persona, kas projekta idejas aprakstu, norisi un tāmi iesniegusi pēc savas iniciatīvas (piemēram, filmas uzņemšana, grāmatas izdošana, izstādes, svētku pasākuma rīkošana u.tml.).
3. Uz pašvaldības finansējumu ir tiesības pretendēt Latvijas Republikas Uzņēmumu reģistrā reģistrētai juridiskai personai, ja tā atbilst vismaz vienai no šādām prasībām:
	1. tās pamatdarbības vieta ne mazāk kā vienu gadu ir reģistrēta novada administratīvajā teritorijā;
	2. tās pamatdarbības vieta ne mazāk kā vienu gadu ir reģistrēta citā Latvijas administratīvajā teritorijā.
4. Finansējumu piešķir, ja pretendenta plānotā kultūras vai mākslas projekta mērķauditorija ir pašvaldības iedzīvotāji, un, ja tas atbilst vismaz četrām no šādām prasībām:
	1. norises vieta ir novada administratīvajā teritorijā;
	2. tam piemīt kultūras vērtība, izglītojoša vai mākslinieciska vērtība;
	3. tā īstenošanas rezultātā publiskajā vidē tiks izplatīts novada nosaukums;
	4. tas ir vērsts uz novada atpazīstamību ārpus novada administratīvās teritorijas;
	5. tā īstenošanas rezultātā tiks radīta jauna vai saglabāta esošā kultūras, izglītības vai mākslinieciskā vērtība.

**IV. Naudas balvas par sasniegumiem starptautiskos konkursos**

1. Naudas balvu par konkrēto sasniegumu no pašvaldības līdzekļiem pretendents var saņemt vienu reizi šo noteikumu ietvaros.
2. Naudas balvu fondu kārtējā gada apstiprinātā budžeta ietvaros plāno pašvaldības par kultūras un mākslas jautājumiem atbildīgā struktūrvienība (turpmāk – atbildīgā struktūrvienība).
3. Naudas balvu apmēru nosaka pašvaldības domes par kultūras un mākslas jautājumiem atbildīgā komiteja (turpmāk – komiteja), izvērtējot attiecīgos sasniegumus, un, pamatojoties uz atbildīgās struktūrvienības sniegto atzinumu.

**V. Kārtība, kādā piešķir finansiālo atbalstu un naudas balvas**

1. Lai saņemtu finansiālu atbalstu dalībai festivālā, meistarklasē vai konkursā, pretendents iesniedz pašvaldībā:
	1. fiziska persona – rakstisku iesniegumu, kurā norāda finansiālā atbalsta pretendenta datus: vārdu, uzvārdu, personas kodu, deklarētās dzīvesvietas adresi, e-pasta adresi, telefona numuru un kredītiestādes konta numuru;
	2. amatiermākslas kolektīvs – rakstisku amatiermākslas kolektīva vadītāja iesniegumu, kolektīva nosaukumu, dalībnieku vārdus, uzvārdus, personas kodus, deklarētās dzīvesvietas adreses, vadītāja e-pasta adresi, telefona numuru un kredītiestādes konta numuru;
	3. konkursa, festivāla vai meistarklases nosaukumu, mērķi, mērogu, norises vietu, laiku un izdevumu tāmi.
2. Lai saņemtu finansiālo atbalstu kultūras un mākslas projektu organizēšanai, pretendents pašvaldībai iesniedz šādu informāciju:
	1. pretendenta identificējošus datus – nosaukumu, reģistrācijas numuru, juridisko adresi, pamatdarbības vietu, ja tā atšķiras no juridiskās adreses, pievienojot pamatdarbības vietas lietošanas tiesisko pamatojumu apliecinošu dokumentu;
	2. projekta īsu aprakstu, norādot norises laiku un vietu un plānoto mērķauditoriju;
	3. plānoto projekta izmaksu tāmi, norādot pretendenta paša piesaistīto finansējuma avotu un apmēru, atzīmējot, vai projekta īstenošanas rezultātā, no mērķauditorijas ir plānots saņemt papildu finanšu līdzekļus;
	4. informāciju par pretendenta pieredzi līdzīgu projektu īstenošanā, pievienojot minēto ziņu apliecinošus dokumentus;
	5. informāciju par projekta publicitātes pasākumiem.
3. Lai saņemtu naudas balvu par sasniegumiem starptautiskos konkursos, dalībnieks vai viņa pārstāvis ne vēlāk kā vienu mēnesi pēc panākumu sasniegšanas iesniedz pašvaldībai:
	1. fiziska persona – rakstisku iesniegumu par naudas balvas piešķiršanu un apliecinošus dokumentus par panākumiem konkursā, norādot balvas, pretendenta datus: vārdu, uzvārdu, personas kodu, deklarētās dzīvesvietas adresi un e-pasta adresi, telefona numuru un kredītiestādes konta numuru;
	2. amatiermākslas kolektīvs, arī pašvaldības iestādēm piederošie, amatiermākslas kolektīva vai iestādes vadītāja rakstisku iesniegumu ar kolektīva nosaukumu, dalībnieku vārdiem, uzvārdiem, personas kodiem, deklarēto dzīvesvietu adresēm, kontakttālruņa numuriem;
	3. konkursa nosaukumu, mērogu, norises vietu, laiku;
	4. iesniegumam pievieno dokumentu kopijas, kas apliecina dalībnieka vai kolektīva sasniegumus, par kuriem lūdz naudas balvu (rezultātu protokola kopiju vai diploma kopiju).
4. Šo noteikumu 20. un 21.punktā minētos iesniegumus izskata komiteja, un, pozitīva komitejas atzinuma gadījumā, lēmumu par finansējuma piešķiršanu pieņem pašvaldības dome.
5. Šo noteikumu 22.punktā minētos iesniegumus izskata un lēmumu par finansējuma piešķiršanu pieņem komiteja.
6. Pašvaldības dome un komiteja piešķir finansējumu no budžetā apstiprinātās summas saskaņā ar šiem noteikumiem.
7. Komitejai ir tiesības:
	1. pārbaudīt iesniegumā norādītās ziņas un pieprasīt papildus informāciju;
	2. neizskatīt iesniegumu par finansiālā atbalsta vai naudas balvas piešķiršanu un sniegt rakstisku atbildi iesnieguma iesniedzējam, ja:
		1. iesniegumā nav norādītas visas nepieciešamās ziņas un nav pievienoti dokumenti, atbilstoši šiem noteikumiem;
		2. iesniegumā norādītās ziņas ir nepatiesas;
	3. atteikt piešķirt finansiālo atbalstu, ja pieteikums atzīts par nepieņemamu vai tas neatbilst šo noteikumu 2.punktā norādītajiem mērķiem.
8. **Kārtība, kādā tiek izmaksāts finansiālais atbalsts un naudas balvas**
9. Piešķirtā naudas balva tiek izmaksāta 10 (desmit) darba dienu laikā pēc komitejas lēmuma pieņemšanas uz fiziskās personas iesniegumā norādīto kredītiestādes kontu.
10. Piešķirtais finansiālais atbalsts tiek izmaksāts pēc domes lēmuma pieņemšanas un līguma noslēgšanas šādā kārtībā:
	1. 80% apmērā no piešķirtās summas izmaksā 10 (desmit) darba dienu laikā pēc līguma spēkā stāšanās un attiecīga e-rēķina saņemšanas;
	2. 20% apmērā no piešķirtās summas izmaksā 10 (desmit) darba dienu laikā pēc projekta atskaites iesniegšanas un e-rēķina saņemšanas.
11. Ja finansiālā atbalsta saņēmējs šo noteikumu 28.punktā minēto e-rēķinu vai projekta atskaiti neiesniedz 1 (viena) mēneša laikā pēc līguma spēkā stāšanās vai projekta īstenošanas, finansiālā atbalsta saņēmējs zaudē tiesības uz piešķirto finansējumu pilnā apmērā vai tā neizmaksāto daļu.

**VII. Finansiālā atbalsta saņēmēja pienākumi**

1. Finansiālā atbalsta saņēmējs atskaitās par izlietotajiem finanšu līdzekļiem pašvaldībā ne vēlāk kā 1 (vienu) mēnesi pēc piešķirtā finansējuma izlietošanas, iesniedzot pašvaldībā rakstveida atskaiti (pielikums) ar attaisnojuma dokumentiem. Izpildi kontrolē atbildīgā struktūrvienība.
2. Atbildīgajai struktūrvienībai ir tiesības pieprasīt finansiālā atbalsta saņēmējam papildu informāciju vai paskaidrojumus par piešķirtā finansējuma izlietojumu.
3. Ja tiek konstatēts, ka finansiālais atbalsts nav izlietots atbilstoši tā piešķiršanas mērķim, nav izlietots vispār vai izlietots daļēji, vai šo noteikumu noteiktajā kārtībā nav iesniegta atskaite un izdevumu attaisnojumu dokumenti, atbildīgā struktūrvienība informē finansiālā atbalsta saņēmēju par pienākumu iesniegt atskaiti vai atmaksāt pašvaldībai neizlietotu finansiālo atbalstu/līdzfinansējumu vai tā daļu.
4. Ja finansiālā atbalsta saņēmējs 31. punktā noteiktajos gadījumos neatmaksā saņemto finansiālo atbalstu, pašvaldības izpilddirektors uzsāk piespiedu izpildi saskaņā ar [Administratīvā procesa likumu](https://likumi.lv/ta/id/55567-administrativa-procesa-likums).

**VIII. Noslēguma jautājums**

1. Ar šo noteikumu spēkā stāšanos spēku zaudē Ķekavas novada pašvaldības domes 2023.gada 20.decembra saistošie noteikumi Nr. 25/2023 “Par Ķekavas novada pašvaldības kultūras un mākslas finansiālo atbalstu un naudas balvām”.

Domes priekšsēdētāja: (\*PARAKSTS) Viktorija Baire

**PIELIKUMS**

Ķekavas novada pašvaldības saistošajiem noteikumiem Nr.\_\_\_\_\_

“Par Ķekavas novada pašvaldības kultūras un mākslas

finansiālo atbalstu un naudas balvām”

**ATSKAITE
par Ķekavas novada pašvaldības piešķirtā finansiālā atbalsta vai līdzfinansējuma izlietojumu**

**Atskaites iesniedzējs:**

|  |
| --- |
|  |

**Finansiāla atbalsta izlietojuma apraksts/pamatojums:**

|  |
| --- |
|  |
|  |
|  |

**Līdzekļu apmērs EUR \_\_\_\_\_\_\_\_\_\_\_\_\_ par kuriem iesniegta atskaite.**

**Finansiāla atbalsta izlietojums:**

|  |  |  |  |  |  |
| --- | --- | --- | --- | --- | --- |
| **Nr.** | **Attaisnojuma dokumenti** | **Maksājuma saņēmējs** | **SummaEUR** | **Par ko maksāts** | **EEK(čeki)** |
| **datums** | **nosaukums un numurs** |
| **1.** |  |  |  |  |  |  |
| **2.** |  |  |  |  |  |  |
| **3.** |  |  |  |  |  |  |

**PAVISAM KOPĀ: \_\_\_\_\_\_\_\_\_\_\_\_\_ EUR**

|  |  |
| --- | --- |
|  |  |
| ***(summa vārdiem)*** |  |

**Pielikumā pievienoti izdevumu attaisnojuma dokumenti:**

**1.**

**2.**

**3.**

***Apstiprinu, ka Ķekavas novada pašvaldības piešķirtais finansiālais atbalsts tika izlietots tikai tā piešķiršanas mērķiem, atbilstoši iesniegumam un šai atskaitei.***

|  |  |  |  |  |  |
| --- | --- | --- | --- | --- | --- |
| **Iesniedzējs:** |  |  |  |  |  |
|  | **(vārds, uzvārds)** |  | **(paraksts)** |  | **(datums)** |

**Pārbaudīja:**

|  |  |  |  |  |  |
| --- | --- | --- | --- | --- | --- |
|  | **/amats/** |  | **/vārds, uzvārds** |  | **/paraksts/** |

Domes priekšsēdētāja: (\*PARAKSTS) Viktorija Baire

**PASKAIDROJUMA RAKSTS**

**Ķekavas novada pašvaldības saistošajiem noteikumiem**

**“Par Ķekavas novada pašvaldības kultūras un mākslas finansiālo atbalstu un naudas balvām”**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums:**

Šo noteikumu izdošanas mērķis ir sekmēt novadā deklarēto iedzīvotāju ieinteresētību kultūras procesos, to popularizēšanu pašvaldības administratīvajā teritorijā un amatiermākslas kolektīvu radošo aktivitāti un dalību kultūras aktivitātēs Latvijā un ārvalstīs. Šie noteikumi nepieciešami tādēļ, lai noteiktu finansiālā atbalsta un naudas balvu piešķiršanas kārtību un atbalsta saņēmēju pienākumus. |
| 1. **Fiskālā ietekme un pašvaldības budžetu:**

Plānotā projekta ietekme uz pašvaldības budžetu nemainās, proti, šo noteikumu pieņemšana nesamazinās vai nepalielinās plānoto pašvaldības budžeta ienākumu apjomu. Šo noteikumu izdošanas procesam nav nepieciešami papildus darbinieku vai administratīvie resursi.Finansiālais atbalsts un naudas balvas ieplānojamas un izmaksājamas no pašvaldības budžeta līdzekļiem – pārējie kultūras un sporta pasākumi. Provizoriski varētu sastādīt 15 000 EUR gadā no pašvaldības budžeta.Ķekavas novada mākslas, mūzikas, sporta skolas audzēkņi līdzfinansējumu vai naudas balvas saņem, atbilstoši attiecīgo iestāžu nolikumiem. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci:**

Novada iedzīvotāju aktivitāšu sekmēšana un atbalstīšana veicinās jaunu iedzīvotāju un uzņēmēju piesaisti novadam ar pozitīvu vidi. |
| 1. **Ietekme uz administratīvajām procedūrām un to izmaksām:**

Šos noteikumus publicē pašvaldības oficiālajā interneta vietnē www.kekava.lv, oficiālajā izdevumā "Latvijas Vēstnesis" un tie ir pieejami pašvaldības administrācijas ēkā Ķekavā un pašvaldības pārvaldēs Baldonē un Baložos.Institūcija, kurā persona var vērsties šo noteikumu piemērošanā, ir Ķekavas novada pašvaldība.Administratīvajām procedūrām nav paredzētas papildus izmaksas.Galvenie šo noteikumu pieņemšanas un realizācijas procedūras posmi ir to pieņemšana attiecīgajā pašvaldības domes komitejā un domes sēdē. Paredzētās administratīvo procedūru izmaksas ir paredzētas pašvaldības budžetā, t.i., jaunas administratīvās izmaksas nav paredzētas. |
| 1. **Ietekme uz pašvaldības funkcijām un cilvēkresursiem:**

Šo noteikumu izdošana ir pamatojama ar pašvaldības autonomās funkcijas - sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm (Pašvaldību likuma 4.panta pirmās daļas 5.punkts). Jaunu cilvēkresursu izmantošana nebūs nepieciešama. |
| 1. **Informācija par izpildes nodrošināšanu:**

Šo noteikumu izpildē ir iesaistīta Ķekavas novada pašvaldības par kultūras un mākslas jautājumiem atbildīgā struktūrvienība.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana:**

Šie noteikumi ir piemēroti un samērīgi ar nepieciešamā mērķa sasniegšanu. Konkrētās administratīvās teritorijas attīstībai šo noteikumu pieņemšana ir nepieciešama un lietderīga. |
| 1. **Izstrādes gaitā veiktās konsultācijas ar privātpersonām un institūcijām:**

Konsultācijām tika izmantota sabiedriskā apspriešana, lai sasniegtu mērķgrupu, kā arī noskaidrotu pēc iespējas plašākas sabiedrības viedokli. Sabiedriskā apspriešana notika no 2025.gada \_\_.\_\_\_\_\_\_\_\_\_ līdz 2025.gada \_\_.\_\_\_\_\_\_\_\_\_. Priekšlikumi tika/netika saņemti.  |

Domes priekšsēdētāja: (\*PARAKSTS) Viktorija Baire